**Správa o činnosti DHZ v Galovanoch za rok 2013**

Náš DHZ sa v roku 2013 riadil činnosťou z uznesenia plánu na rok 2013

z výročnej schôdze konanej dňa 4.1.2013

Plnenie plánu spočívalo v zaplatení členských známok za rok 2013 v počte

21 členov a suma vo výške 42 €. Pravidelné taktické cvičenie, ktoré sa

uskutočňuje každý rok v tomto období neprebehlo, nakoľko sa neprihlásila

žiadna DHZ v okrsku, ktorá by to zorganizovala.

Napriek tomu náš dobrovoľný hasičský zbor sa predviedol na súťaži v

domácom prostredí, kde na športovom dni obce predviedol požiarny útok.

Ďalšia činnosť spočívala v údržbe požiarnej techniky. Vyčistenie celého

prívesu PPS-12 aj samotnej striekačky .Nezabudli sme ani na starší typ hasičskej výzbroje ,kde sa sfunkčnila PPS-8.Po kontrole v zbrojnici sa

vyradili niektoré hadice ktoré v niektorých prípadoch mali 40.rokov a viac.

Po letných prázdninách mladšia časť požiarnikov natrela farbou okná na

požiarnej zbrojnici. Ďalej sme si vyrobili prípravok na skúšku tlaku a

funkčnosti jednotlivých požiarnych hadíc typu ,,C“ a ,,B“. Samozrejmosťou je aj to, že sme upratali komplet celú zbrojnicu. Veci , ktoré boli v regáloch sú teraz pekne poukladané na držiakoch po stenách.

Z plánovaných dvoch preventívnych prehliadok malých prevádzok v obci

sme vykonali kontrolu len v prevádzke stolárstva u p .Devečku Petera.

Druhú prevádzku skontrolujeme na budúci rok.

Treba pripomenúť aj to , že naši dobrovoľný hasiči sa zúčastnili aj na

fašiangovom sprievode v obci ,ktorý mal veľmi pozitívny ohlas u občanov

V mesiaci november sa zazimovali požiarne striekačky. Avšak už iným

spôsobom ,ako to bolo doteraz. Nepoužívame nemrznúce kvapaliny ,ale

systém vyfúkame stlačeným vzduchom, čo v neposlednom príklade chránime životné prostredie.

V závere chceme veriť , že práca v dobrovoľnom hasičskom zbore v

Galovanoch bude činorodá, budú sa tu stretávať mladý ľudia, ktorý

skĺbia príjemné z užitočným. Zároveň by som chcel poďakovať všetkým,

ktorí sa akoukoľvek mierou pričinili o zdarný priebeh DHZ v našej obci.

S prianím všetkého dobrého, veľa šťastia a  zdravia v roku 2014 praje

výbor DHZ- Galovany.

Zápis : 17.februára 2014 ......................................

 DHZ-veliteľ